שיחות מלוכלכות

שיחות מלוכלכות (באנגלית: Crank Yankers) היא תוכנית מתיחות וקומדיית בובות טלוויזיונית אמריקאית, המשודרת ברשת קומדי סנטרל, מלבד העונה הרביעית ששודרה ברשת MTV2. הקולות של הבובות מדובבים על ידי קומיקאים מפורסמים מ"סטרדיי נייט לייב", כגון: ונדה סייקס, ג'ים פלורנטיין, סוזי אסמן, סופר דייב אוסבורן וטרייסי מורגן. מעלליה מתרחשים בעיירה דמיונית בשם יאנקרוויל. בעיירה הבובות מותחות אנשים אמיתיים בצורה גסה, ולעיתים אף אלימה.

התכנית עלתה בבכורה ב-2 ביוני 2002 והסתיימה לאחר 4 עונות במרץ 2007.

ב-11 בפברואר 2019 ג'ימי קימל הודיע בתוכניתו "ג'ימי קימל לייב" כי התכנית תחזור לאחר 12 שנים לעונה חמישית בת 20 פרקים. העונה החמישית עלתה ב-25 בספטמבר 2019 וסיימה את שידוריה ב-3 ביוני 2020. ב-5 במרץ 2020, הודיעה קומדי סנטרל כי התוכנית חודשה ל-20 פרקים נוספים בעונתה השישית והחדשה.

בישראל, התוכנית משודרת בערוץ HOT קומדי סנטרל, ובעבר שודרה בערוץ yes Y.

דמויות 
בסדרה קיימות דמויות משעשעות כגון:
 אד המיוחד (מדובב על ידי ג'ם פלורנטיין) - נער מצחיק ששואל כל הזמן שאלות מוזרות ומתלהב מכל דבר, מדובב על ידי ג'ים פלורנטיין, בן דודו הצעיר של בובי פלטשר.
 הדסה גוברמן - (דובבה על ידי שרה סילברמן) - תלמידת קולג' יהודית, בעונה השנייה מתגלה שהיא נולדה בישראל.
 גלאדיס מרפי - (דובבה על ידי ונדה סייקס) - אישה שחורה וקולנית אשר מביאה הרצאות מאכזבות על מין.
 טוני דלוג' - (מדובב על ידי בוב איינשטיין) בדמותו של הפעלולן סופר דייב אוסבורן, איש בעל פה גדול המועמד לנשיאות, ורוצה שכל הזמן יצביעו בשבילו.
 הרוזן ניילס סטנדיש - (מדובב על ידי טוני ברבריי) - הרוזן של יאנקרוויל ונוטה לציין סטיות מיניות כאלה או אחרות.
 אלמר היגינס - (מדובב על ידי ג'ימי קימל) - זקן יללן בן 85 שנוהג להתלונן פעמים רבות.
 דני - (מדובב על ידי דייוויד אלן גריר), מתקשר בדרך כלל כדי לברר מידע על אירוע או דברים אחרים וכל כמה שניות נוהג להקיא בפראות.
 בובי פלטשר - (מדובב על ידי ג'ם פלורנטיין) - צעיר בשנות ה-20, נוהג לשתות משקאות מוגזים ולשהק בטלפון וגם מעשן סמים.
 קאמי סמית - (מדובבת על ידי ליסה ארץ') - רקדנית אקזוטית בת 22, חולת מין.

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2000
קומדי סנטרל
סדרות טלוויזיה אמריקאיות בכיכובן של בובות
סדרות טלוויזיה אמריקאיות שירדו משידור ועלו שוב
תוכניות מערכונים בטלוויזיה
קומדיות שחורות